১.মুদ্রণশৈলীর ইংরেজি পরিভাষা টাইপোগ্রাফি, যেটার সহজ অর্থ বর্ণের অলঙ্করণ। টেক্সটকে পাঠযোগ্য ও চিত্তাকর্ষক করার জন্য বর্ণ বা অক্ষরসমূহকে সুবিন্যস্ত করার বিজ্ঞান, কৌশল ও শিল্পকে মুদ্রণশৈলী বিজ্ঞান বলে। প্রকাশিত উপাদান বা টেক্সটের চেহারা ও পাঠ্যযোগ্যতার উৎকর্ষ সাধনের জন্য মুদ্রার, মুদ্রারের আকার ও শব্দ-বর্ণ-বাক্যের মাঝে ব্যবধান কেমন হবে তা মুদ্রণশৈলীর আলোচ্য বিষয়। যদিও টেক্সটের প্রতিটি উপাদানের আপেক্ষিক গুরুত্ব রয়েছে। সার্বিক শৈলীর সফলতা নির্ভর করে আরও অনেক কিছুর উপরে। বাছাইকৃত মুদ্রারের দৃশ্যমানতা, মুদ্রারের একে অপরের সাথে মিথস্ক্রিয়া এবং পছন্দকৃত চিত্র ও রঙের সমন্বয় সাধন ও স্ক্রিন বা পৃষ্ঠায় এসকল উপাদানের স্থান বিন্যাসের মাধ্যমে মুদ্রণশৈলী টেক্সটের অর্থ সুস্পষ্ট করে থাকে। স্ক্রিনে প্রায়ই রঙিন পটভূমিতে রঙিন মুদ্রার দিয়ে লেখা থাকে এবং এটা চলমানও হয় অনেক সময়। সাদা পৃষ্ঠায় যেমন কালো কালির লেখা বোঝা যায়, তেমন সতর্কতার সাথে গতিশীল রঙিন মুদ্রণশৈলী নির্ধারণ করতে হবে।